1979R1963 — FI — 09.06.2001 — 005.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

Huom. Tämä konsolidoitu versio viittaa Euroopan laskentayksikköön ja/tai ecuun. Nämä viittaukset tulee ymmärtää 1 päivästä tammikuuta 1999 lähtien viittauksena euroon — neuvoston asetus (ETY) N:o 3308/80 (EYVL L 345, 20.12.1980, s. 1) ja neuvoston asetus (EY) N:o 1103/97 (EYVL L 162, 19.6.1997, s. 1).

▼B

KOMISSION ASETUS (ETY) N:o 1963/79,

annettu 6 päivänä syyskuuta 1979,

tiettyjen säilykkeiden valmistukseen käytettävien oliiviöljyjen tuotantotuen soveltamista koskevista yksityiskohtaisista säännöistä

EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY ( 1 ), sellaisena kuin se on viimeksi muutettuna asetuksella (ETY) N:o 590/79 ( 2 ), ottaa huomioon yhteisön ja Kreikan välisestä rasvojen kaupasta 23 päivänä marraskuuta 1978 annetun neuvoston asetuksen (ETY) N:o 2749/78 ( 3 ), ottaa huomioon tiettyjen säilykkeiden valmistukseen käytettävien oliiviöljyjen tuotantotukea koskevista yleisistä säännöistä 26 päivänä maaliskuuta 1979 annetun neuvoston asetuksen (ETY) N:o 591/79 ( 4 ) ja erityisesti sen 9 artiklan, sekä katsoo, että sekä katsoo, että asetuksen (ETY) N:o 591/79 8 artiklan 2 kohdan mukaisesti perustetun valvontajärjestelmän on taattava, että tuotantotuki myönnetään ainoastaan öljylle, joka täyttää tässä asetuksessa ja asetuksessa (ETY) N:o 591/79 vahvistetut edellytykset; tässä suhteessa on suotavaa myöntää tuki periaatteessa ainoastaan valvonnan jälkeen, tämän valvonnan säännöllisen suorittamisen vuoksi kyseisen valvonnan suorittamista koskeva hakemus on jätettävä hyvissä ajoin ja siinä on oltava tietyt perustiedot; tästä samasta syystä olisi säädettävä, että kala- ja kasvissäilykkeiden valmistajien on pidettävä varastokirjanpitoa, jossa on erityisesti käytetyn öljyn määrää ja alkuperää koskevat tiedot, tarkastuksen on ulotuttava ajanjaksolle, joka antaa jalostajille mahdollisuuden laatia tuotantosuunnitelmansa tietoisina tuotantokustannuksista ja hankkia oliiviöljyä; samoista syistä olisi myönnettävän tuen määrän oltava valvontahakemuksen jättöpäivänä voimassa olevan tuen määrä, sen helpottamiseksi, että tuen saajat voisivat ostaa toiminnassaan tarvitsemaansa oliiviöljyä, jäsenvaltioille olisi annettava mahdollisuus maksaa ennakolta tuen määrä, jos annetaan vakuus, komission asetus (ETY) N:o 615/71 ( 5 ) olisi kumottava, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN:

1 artikla

Tuotantotuen myöntämistä varten asetuksen (ETY) N:o 591/79 2 artiklassa tarkoitettuja kala- ja kasvissäilykkeitä valmistavien yritysten on pidettävä näistä säilykkeistä päivittäistä varastokirjanpitoa, jossa on oltava vähintään seuraavat tiedot:

▼M2

a) yritykseen tullut oliiviöljymäärä alkuperän ja tarjontamuodon mukaan jaoteltuna,

▼B

b) säilykkeiden valmistamiseen käytetty oliiviöljymäärä alkuperän mukaan eriteltynä,

c) jokaisen tulleen oliiviöljyerän osalta ostolaskun numero tai tarvittaessa vastaanottokuitin tai muun vastaavan asiakirjan numero,

d) tuotettujen säilykkeiden nettopaino sekä käytetyn oliiviöljyn keskipaino jokaisen valmistetyypin osalta.

2 artikla

▼M1

1. Ollakseen oikeutettu tuotantotukeen valmistajan on jätettävä toimivaltaiselle viranomaiselle valvontahakemus ennen valmistuksen suunniteltua aloituspäivämäärää.

Tämä hakemus voidaan jättää vasta, kun öljy on säilykkeitä valmistavassa yrityksessä.

Kyseinen jäsenvaltio vahvistaa tarvittaessa valvontahakemuksen jättöpäivän ja ensimmäisessä alakohdassa tarkoitetun päivämäärän välisen määräajan.

▼B

2. Hakemuksessa on oltava vähintään seuraavat tiedot:

a) valmistajan nimi ja osoite;

b) kyseisen valmistuksen suunniteltu aloitus- ja lopetuspäivämäärä;

c) valmistettavien säilykkeiden määrä ja laatu;

d) arvioitu oliiviöljymäärä, joka käytetään tässä valmistuksessa, sekä tämän öljyn alkuperä.

3. Valvontahakemus on voimassa ainoastaan sellaisen valmistuksen osalta, joka toteutetaan viimeistään tämän hakemuksen jättökuukautta seuraavan kolmannen kuukauden lopussa päättyvän määräajan kuluessa.

▼M3

Jäsenvaltiot saavat kuitenkin säätää pidemmän, korkeintaan kahdeksan kuukauden pituisen määräajan, jos säilykkeiden valmistusmenetelmässä on tarpeen, että öljy on kosketuksissa kaloihin ja vihanneksiin ensimmäisessä alakohdassa tarkoitettua määräaikaa pidemmän ajan.

▼B

Jos valmistusta ei voida toteuttaa tämän määräajan kuluessa ylivoimaisen esteen vuoksi, kyseisen jäsenvaltion toimivaltainen elin päättää asianomaisen valmistajan hakemuksesta, että edellä tarkoitettua määräaikaa pidennetään niiden olosuhteiden kannalta tarpeellisena pidettäväksi ajaksi, joihin on vedottu.

▼M5

2 a artikla

Asetuksen N:o 136/66/ETY 20 a artiklassa tarkoitetun tuotantotuen osalta jäsenvaltioiden on ilmoitettava kunkin markkinointivuoden ensimmäisen kuukauden kuluessa oliiviöljymäärät, jotka on saatettu valvontaan edeltävän markkinointivuoden aikana.

▼B

3 artikla

Jäsenvaltiot tarkistavat, että

a) yritysten varastokirjanpitoa pidetään 1 artiklan mukaisesti;

b) valvontahakemukseen merkitty öljy oli yrityksessä tämän hakemuksen jättöhetkellä.

4 artikla

1. Tuotantotuki myönnetään hakemuksesta, joka valmistajan on jätettävä jäsenvaltiossa, jossa säilykkeet valmistetaan.

2. Edellä 1 kohdassa tarkoitettuun hakemukseen on merkittävä muun muassa säilykkeiden valmistuksessa käytetty oliiviöljymäärä sekä sen alkuperä. Asianomaisen on jätettävä hakemus kuuden kuukauden kuluessa öljyn käyttöpäivästä.

▼M4

4 a artikla

Yhteisössä tuotetun oliiviöljyn osalta tiettyjen säilykkeiden tuotantotukea korjataan perimättömällä liittymistasausmaksulla, jos niihin sisältyvä oliiviöljy asetetaan sisäiseen jalostusmenettelyyn.

▼B

5 artikla

Tuki maksetaan, kun asianomainen jäsenvaltio on tarkastanut, että 4 artiklassa tarkoitettuun hakemukseen merkittyjen öljyjen määrä ja alkuperä vastaavat säilykkeiden valmistukseen käytettyjen öljyjen määrää ja alkuperää.

Asianomaisen hakemuksesta tämä tuki voidaan kuitenkin maksaa ennakolta, heti kun 3 artiklassa säädetty tarkistus on suoritettu, jos annetaan vakuus sen varmistamiseksi, että öljy käytetään säädettyihin tarkoituksiin.

6 artikla

Edellä 5 artiklan ensimmäisessä kohdassa tarkoitettua tarkastusta varten jäsenvaltion on tarkistettava erityisesti 1 artiklassa tarkoitettu varastokirjanpito.

7 artikla

Jos 4 artiklassa tarkoitettuun hakemukseen merkitty oliiviöljymäärä ei vastaa 5 artiklassa tarkoitetussa tarkastuksessa todettua käytettyä oliiviöljymäärää, kyseisen jäsenvaltion on vahvistettava oliiviöljymäärä, jolle myönnetään oikeus tukeen.

8 artikla

Myönnettävä tuki on 2 artiklassa tarkoitetun valvontahakemuksen jättöpäivänä voimassa oleva tuki.

9 artikla

Asetuksen (ETY) N:o 591/79 4 artiklan 2 kohdassa tarkoitetuksi määräksi vahvistetaan 0,50 ECUa. Jos kuitenkin edellä tarkoitetun asetuksen 4 artiklan 1 kohdan ensimmäisessä alakohdassa tarkoitettu aritmeettinen keskiarvo on nolla, tueksi vahvistetaan nolla.

▼M2

9 a artikla

Tuen määrän laskemista varten asetuksen (ETY) N:o 591/79 4 artiklan 1 kohdan toisen alakohdan tai 5 artiklan 2 kohdan säännöksiä sovelletaan ainoastaan, jos säilykkeiden valmistukseen käytetty oliiviöljy on tuotettu yhteisössä ja jos valmistaja on ostanut sen pakkauksissa, joiden nettosisältö on enemmän kuin viisi litraa.

▼B

10 artikla

Kumotaan asetus (ETY) N:o 615/71.

11 artikla

Tämä asetus tulee voimaan 10 päivänä syyskuuta 1979. Sitä sovelletaan oliiviöljyihin, joiden osalta 2 artiklassa tarkoitetut hakemukset jätetään kyseisestä päivästä lähtien. Asetusta (ETY) N:o 615/71 sovelletaan edelleen öljyihin, joiden osalta 2 artiklassa tarkoitetut hakemukset on jätetty ennen tätä päivämäärää.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

( 1 ) EYVL N:o 172, 30.9.1966, s. 3025/66

( 2 ) EYVL N:o L 78, 30.3.1979, s. 1

( 3 ) EYVL N:o L 331, 28.11.1978, s. 1

( 4 ) EYVL N:o L 78, 30.3.1979, s. 2

( 5 ) EYVL N:o L 71, 25.3.1971, s. 12